dh-unibe/image-text_koenigsfelden-charters-post-1500 huggingface dataset:
Wir, Rudolff ✳ der vierd, ✳ von gotes gnaden ✳ hˀtzog ze Oͤsterˀ, ze Steyr ✳ und ze Kˀnden, ✳ hˀre ze Chrain, ✳ uf
der Marich ✳ und ze Portenaͤw, ✳ graf ze Habspurch, ✳ ze Phirtt und ze Kyburch, ✳ lantgraf in Elsazzen ✳
und margraf ze Burgowͤ, ✳ vˀjehen und tuͦn kund ✳ allen den, die disen brief ✳ lesent ✳ odˀ hoͤrent lesen, ✳
wan die hochgeborn, unser liebe peͣsel ✳ frow Agnes, ✳ weilent kuniginn ze Ungern, ✳ die stift des klostˀs
ze Kunigsveld, ✳ Sand Claren orden, ✳ Kostentzer bystum, ✳ mit gotes hilff ✳ gar erberchlich und loblich ✳ hat
furbracht, ✳ und hat dieselben stift ✳ in allen sachen, ✳ weltlichen und geistleichen, ✳ als wisleich und tˀwleich
vˀsorget, ✳ daz wir pilleich halten und mainen sullen ✳ und ouch gern besteͣten wellen, ✳ was die obgenant unsˀ peͣsel ✳ in demselben kloster ordenet und setzet. ✳ davon haben wir gelobt ✳ und loben und
vˀheizzen ouch mit disem brief fur uns, unsˀ bruͤder ✳ und erben, ✳ swas die egenant unsˀ peͣsel
mit irem huse ze Kunigesveld, ✳ darinn si jͤtzunt wonhaft ist, ✳ geschikt und geschafft hat ✳ oder noch
schiket und schaffet, ✳ das sol einen furganch haben ✳ in aller weis, ✳ als ir brief sagent, ✳ die daruber
gegeben sind odˀ gegeben werdent, ✳ und sol nieman da wider tuͦn noch komen, ✳ wedˀ mit worten
noch mit werkhen, ✳ in dhainem weg. ✳ mit urkund ditz brifs, ✳ geben ze Brugg in Ergowͤ ✳ an
dem heiligen ostertag, ✳ nach Christes geburd drûtzehen hundert jar, ✳ darnach in dem ains ✳ und
sechtzkisten jar, ✳ unsers alters in dem ains und zwaintzkisten ✳ und unsˀs gewaltes in dem drittē jare. ✳
✳ Wir, ✳ der ✳ vor ✳ genant ✳ herzog ✳ Ruodolf, ✳ sterken ✳ disen ✳ prief mit ✳ dirr ✳ underschrift ✳ unser ✳ selbs ✳ hant. ✳
Et nos, Ioh̄, dei grā Gurcen̄ eps̄, p̄fati dōi nrī
ducꝭ pʼmꝰ cancell̄, recognoviꝰ p̄notata. ✳
Kgsf. 307
Königsf.
Staatsarchiv
AARGAU
1361 ✳
K ✳ T ✳ 53 ✳
it̄ herzog Ruͦdolf bestet
vass frow Angness ✳ kuͦ✳ vō Ungeren
geornett het